text: Små uheld skabte lange køer på E45
  13 januar 2015 kl. 07.29
  Små uheld på en motorvej kan hurtigt skabe lange køer. Det var også tilfældet tirsdag morgen på motorvej E45 ved Skærup syd for Vejle, hvor trafikken i nordgående retning længe stod stille.
  Selvom der hurtigt blev ryddet op, så var der omkring kl. 8,30 fortsat eftervirkninger på E 45 allerede fra Kolding.
  I sydgående retning ved Horsens har trafikanterne også oplevet kø, ligesom der på motorvejen ved Middelfart/Fredericia også har været problemer denne morgen.
  